Priređivač nagradnog natječaja Kaufmann i Hofmann d.o.o., Jankomir 33, Zagreb, OIB: 36528252072 (u daljnjem tekstu: Priređivač) i tehnički izvođač nagradnog natječaja Go2Digital d.o.o., Torbarova 15, Zagreb, OIB:81297941099 (u daljnjem tekstu: Tehnički izvođač) utvrđuju sljedeću:

**OBAVIJEST O OBRADI OSOBNIH PODATAKA**

Priređivač i Tehnički izvođač ovim putem javno objavljuju Obavijest o obradi osobnih podataka:

* Osobni podaci (ime i prezime te e-mail adresa) koriste se isključivo za svrhe za koje su prikupljeni, a to su kreiranje rang liste igrača, proglašavanje dobitnika te obavještavanje dobitnika o preuzimanju nagrade.
* Osobni podaci prikupljeni tijekom trajanja natječaja neće se koristiti u komercijalne svrhe, a da prethodno nije dobivena suglasnost korisnika.
* Osobni podaci neće se čuvati dulje nego je to potrebno obzirom na svrhe prikupljanja ili dulje nego je to predviđeno važećim zakonom, a maksimalno 6 mjeseci nakon proglašenja dobitnika, zbog rješavanja eventualnih pritužbi vezano za provedeni natječaj.
* Priređivač i Tehnički izvođač ustanovili su mjere zaštite kako bi omogućili povjerljivost, sigurnost i cjelovitost prikupljenih osobnih podataka.
* Pristup osobnim podacima ograničen je na odgovorne osobe i nadležne odjele Priređivača i Tehničkog izvođača koji ih trebaju znati i koji su obučeni po pitanju pravila povjerljivosti.

Priređivač nagradnog natječaja Kaufmann i Hofmann d.o.o., Jankomir 33, Zagreb, OIB: 36528252072 (u daljnjem tekstu: Priređivač), koji organizira nagradni natječaj pod nazivom „Osvoji ormar pun rođendanskih poklona“ (u daljnjem tekstu: Natječaj), utvrđuje sljedeća:

**PRAVILA NAGRADNOG NATJEČAJA**

**„Osvoji ormar pun rođendanskih poklona“**

(u daljnjem tekstu: Pravila)

**ČLANAK 1.**

Svrha Nagradnog natječaja jest promocija proizvoda i usluga Priređivača.

**ČLANAK 2.**

Priređivač organizira nagradni natječaj pod nazivom „Osvoji ormar pun rođendanskih poklona“ na digitalnom Citylightu postavljenom u City Centeru one Split. Natječaj traje od 8. do 14. listopada 2018. godine.

**ČLANAK 3.**

Pravila Natječaja biti će objavljena na web stranici: www.citycenterone.hr uoči početka Natječaja, a bit će dostupna svim sudionicima Natječaja prilikom sudjelovanja, odnosno igranja igrice, na zaslonu interaktivnog Citylighta. Sudionici natječaja suglasni su s ovim pravilima i uvjetima obrade njihovih osobnih podataka.

**ČLANAK 4.**

Pravo sudjelovanja u Nagradnom natječaju ostvaruju sve fizičke osobe starije od 16 godina, a koje imaju jedinstven račun u iznosu od 50 kuna za kupovinu u nekoj od trgovina unutar City Centera one u razdoblju od 8. do 14. listopada 2018. godine.

Uz račun, moguće je pristupiti digitalnom Citylightu postavljenom u City Centeru one Split i odigrati igricu maksimalno dva puta: prvi pokušaj je testni, a nakon drugog pokušaja igrači se mogu registrirati imenom i prezimenom te e-mail adresom, čime ostvaruju plasman na rang ljestvici.

Maloljetnici koji su navršili 16 godina mogu biti dobitnici nagrada i primiti osvojenu nagradu prema zakonom propisanim uvjetima, tj. ako su zakonski zastupnici maloljetnog dobitnika prihvatili nagradu umjesto maloljetnog dobitnika. Osobe mlađe od 16 godina nemaju pravo sudjelovanja u natječaju i ako se utvrdi da odabrani dobitnik nije poštivao uvjete natječaja, tj. da nije imao navršenih 16 godina u trenutku objave natječaja, bit će isključen iz natječaja i nagrada mu neće biti dodijeljena.

U Nagradnom natječaju ne mogu sudjelovati zaposlenici Priređivača sa svojom užom obitelji niti zaposlenici prodajnih, uslužnih i ugostiteljskih prostora u City Centeru one, kao ni zaposlenici Tehničkog izvođača ili članovi njihove uže obitelji.

**ČLANAK 5.**

**Mehanika prijave na nagradni natječaj je sljedeća:**

Uz predočenje jedinstvenog računa u iznosu od minimalno 50 kuna iz bilo koje trgovine City Centera one u razdoblju od 8. do 14. listopada, osoba može pristupiti interaktivnom Citylightu postavljenom u City Centeru one Split i aktivirati igricu koristeći touchscreen, prilikom čega ostvaruje pravo zaigrati igricu dva puta: prvi je pokušaj testni, a nakon drugog pokušaja i registracije, igrač ostvaruje plasman na rang ljestvici.

Tijekom 45 sekundi, koliko igrica traje, igrač nastoji uloviti što veći broj žutih poklona s crnom vrpcom koji se kreću s vrha prema dnu ekrana, a pritom izbjegava crne poklone sa žutom vrpcom jer oni donose negativne bodove.

Po završetku igre, pojavljuje se broj bodova koje je igrač ostvario te mogućnost da ostavi svoje podatke – ime, prezime i e-mail adresu - čime ostvaruje plasman na rang listi. Nakon unošenja podataka, igrač više ne može igrati igricu kako bi ostvario bolji rezultat.

Nakon što natječaj završi, rang lista se zaključava te tri igrača s najvećim brojem ostvarenih bodova osvajaju nagrade definirane pravilima.

**ČLANAK 6.**

Sudjelujući u Natječaju, sudionik prihvaća i odobrava da se osobni podaci (ime i prezime te e-mail adresa) koje pruži, koriste u svrhu održavanja, provođenja i promocije ovog Natječaja i/ili ponude Priređivača.

Sudionik je suglasan da ga Priređivač kontaktira u slučajevima iz članka 7. ovih Pravila koristeći podatke koje je ostavio unutar nagradnog Natječaja. U slučaju mogućih netočnosti podataka ili manipulacije, postupit će se u smislu odredbe članka 7. ovih Pravila.

**ČLANAK 7.**

Priređivač ima pravo pregledati prijavljene podatke te zadržava pravo u bilo kojem trenutku diskvalificirati prijavljene Sudionike u sljedećim slučajevima:

* Sudionik krši ova Pravila
* Sudionik ne odgovara na upit Priređivača/Tehničkog izvođača u slučaju opravdanje sumnje u manipulaciju rezultata Natječaja sudionika u roku od 24 sata na kontaktne podatke iz članka 6. ovih Pravila;
* Sudionik je povrijedio tajnost, cjelovitost i dostupnost računalnih podataka, programa ili sustava, ili izvršio djelo računalnoga krivotvorenja i/ili računalne prijevare, u skladu s odredbama Kaznenoga zakona (NN 125/11, 144/12, 56/15, 61/15).

**ČLANAK 8**

**Ukupan nagradni fond sastoji se od sljedećih nagrada**:

1 x 10.000 kuna u poklon bonovima City Centera one

1 x 5.000 kuna u poklon bonovima City Centera one

1 x 3.000 kuna u poklon bonovima City Centera one

Poklon bonove City Centera one u vrijednosti od 10.000 kuna ostvaruje prvoplasirani igrač na rang listi nakon završetka nagradnog natječaja, odnosno igrač koji za vrijeme trajanja natječaja u jednoj odigranoj igrici prikupi najveći broj bodova.

Poklon bonove City Centera one u vrijednosti od 5.000 kuna ostvaruje drugoplasirani igrač na rang listi nakon završetka nagradnog natječaja, odnosno igrač koji za vrijeme trajanja natječaja u jednoj odigranoj igrici prikupi drugi po redu najveći broj bodova.

Poklon bonove City Centera one u vrijednosti od 3.000 kuna ostvaruje trećeplasirani igrač na rang listi nakon završetka nagradnog natječaja, odnosno igrač koji za vrijeme trajanja natječaja u jednoj odigranoj igrici prikupi treći po redu najveći broj bodova.

**ČLANAK 9.**

Dobitnik će biti obaviješten o nagradi najkasnije 7 dana od završetka natječaja putem e-mail adrese koju je ostavio/la u prijavi za Natječaj. Kako bi preuzeo/la nagradu, dobitnik se mora javiti u roku od 7 dana od kontaktiranja Priređivača. Ako se dobitnik ne javi u navedenom roku, odabire se novi dobitnik – sljedeći korisnik na rang listi. Ime i prezime dobitnika nagrade biti će objavljeno u članku [Pokažite spretnost i osvojite 10.000 kuna](https://citycenterone.hr/split/novosti/pokazite-spretnost-i-osvojite-10-000-kuna/) na web stranici City Centera one Split.

Dobitnik preuzima nagradu na Mjestu za informacije u City Centeru one Split u roku od 15 dana od završetka nagradnog natječaja. Sudionik koji sudjeluje u nagradnom natječaju nema pravo zahtijevati drugačiju nagradu ili u većim količinama od one koja je navedena u ovim Pravilima.

Preuzimanjem nagrade, odnosno istekom rokova za javljanje Priređivaču, odnosno ne preuzimanjem nagrade iz bilo kojeg razloga, prestaju sve daljnje obveze Priređivača prema dobitniku nagrade.

Nagrada se ne može zamijeniti za novac, druge proizvode ili usluge.

**ČLANAK 10.**

U slučaju da nastupe okolnosti za koje Priređivač nije odgovoran, odnosno koje nije mogao predvidjeti, spriječiti, otkloniti ili izbjeći (viša sila), Priređivač može privremeno ili trajno prekinuti Natječaj te će o tome na odgovarajući način obavijestiti javnost.

Priređivač zadržava pravo izmjene pravila nagradnog natječaja u bilo kojem trenutku te će o tome obavijestiti javnost objavom novih pravila na web stranici: www.citycenterone.hr

**ČLANAK 11.**

Sudionici natječaja suglasni su s ovim pravilima i uvjetima obrade njihovih osobnih podataka. U slučaju spora između Organizatora i sudionika nagradnog natječaja utvrđuje se nadležnost suda u Splitu.